Document ID: /roh_data/filtered/fineweb-2-filterrobots_roh.jsonl.gz/35472

Il film raquinta l’istorgia da Becco, in capricorn en las muntognas dal Parc Naziunal Gran Paradiso, e quai da sia naschientscha enfin tar sia mort tras in accident indesch onns pli tard. Cun Becco vesain ed udin nus ils privels, las sfidas ed ils plaschairs d’ina vita da capricorn. E nus emprendain er ad enconuscher ils trics e las qualitads che gidan il capricorn dad esser l’animal il pli adattà per ina vita en muntogna.
In film da Véronique, Anne ed Erik Lapied.
Film vegn emess en duas parts
La premiera da l'emprima part dal video è dumengia, ils 19 da favrer 2022, a las 17:25 sin SRF1 u sin rtr.ch.
La segunda part vegn emessa in'emna pli tard.